ผมเคยลองทานมิยาซากิ ที่สาขา PLUS MALL บางใหญ่มาแล้วครั้งหนึ่งครับ แล้วไปกับแฟน 2 คน เรื่องรู้ถึงหูลูกชายลูกสาว สาวกอะนิเมะเข้า ถึงกับงอนพ่อแม่ครับ 555 เลยบอกไว้ว่าถ้ามีโอกาสจะพาไปทานแน่นอน วันที่ไปเซ็นทรัล ศาลายา แล้วเป็นคิวที่ลูกสาวผมจะเลือกร้านอาหารที่จะทาน ลูกชี้นิ้วปั๊บเข้ามิยาซากิทันทีครับ ลูกชายทำตัวเป็นน้องที่ดี พยักหน้าหงึกหงักๆไม่มีบ่นเพราะอยากลองเหมือนกัน ตอนเข้าไป มีลูกค้าอยู่ก่อนแล้ว 2 ท่าน พนักงานก็กระตือรือร้านต้อนรับดีครับ การได้นั่งหน้าเคาน์เตอร์ปรุงอาหาร เป็นประสบการณ์ใหม่สำหรับลูกผมครับ เมนูอาหารมีไม่มาก จัดเป็นชุด พร้อมข้าวสวย ซุปใส ผัดผัก ถ้าต้องการข้าวผัดกระเทียมต้องเพิ่มเงิน 20 บาท ผมกับเด็กๆไม่พลาดข้าวผัดกระเทียมครับ แฟนผมเลือกชุดสเต็กปลาหมึกเหมือนเดิมเพราะติดใจความสดมาจากสาขาบางใหญ่ ของผมเป็นสันคอหมูดำเสิร์ฟมาเป็นชิ้นแบบสไลด์  ของเด็กๆเป็นสันคอหมูมาเป็นชิ้นหั่นๆ สั่งพิซซ่าญี่ปุ่นไป แต่พนักงานแจ้งว่าหมดโปรแล้ว ก็ไม่เป็นไรครับ รอกินจานหลักทีเดียวก็ได้ ตอนนั่งรอก็ดูพ่อครัวแม่ครัวปรุงไปเพลินๆครับ ควันจากเตาไม่ลอยมาด้านที่ลูกค้านั่ง มีแต่กลิ่นหอมของอาหารมา เรียกน้ำย่อยดีครับ ก่อนทำอาหาร เชฟจะถามก่อนว่าอาหารปรุงด้วยพริกไทยดำด้วยจะรับไหม บ้านผมสายกิน สิ่งที่โค่นเราลงได้คือพริกป่นผัดน้ำมันกับพริกขี้หนูสวนเท่านั้นครับ พริกไทยนี่สู้ได้สบาย ข้าว ซุป ผัดผักมาก่อน จานหลักรอไม่นานครับ เสิร์ฟจากเตามาวางตรงหน้าพร้อมคำอวยพร ทานให้อร่อยนะคร๊าบบบ/ค่ะ พอเริ่มทานสักพัก เชฟถามว่า ต้องการสั่งอะไรทานเพิ่มมั๊ย เราตอบว่าไม่ เชฟก็เริ่มเคลียร์สนามรบที่ฉั่วฉะเมื่อสักครู่ครับ 
  ไคลแมกซ์มันอยู่หลังจากนี้ครับ คือ ไม่มีลูกค้าอื่นมาแล้ว มีแต่เรา 4 คน พนักงานคอยเติมน้ำ 1 คน และเชฟตรงหน้า 2 คน ตลอดการทาน เลยเกรงใจครับ ไม่ทราบว่าเป็นกฏของร้านรึเปล่า เลยไม่กล้าบอกให้เชฟโปรดไปพักผ่อนตามสบายเถิดครับ 55
  อาหารสดใหม่ รสชาติดีครับ บรรยากาศดี ที่สำคัญลูกชายช่างเลือกของผมกินผัดผักหมดจาน แถมกินเห็มหอมไปหมดแบบไม่มีบ่น แบบนี้ กลับไปซ้ำแน่ครับ หลังทานเสร็จพนักงานให้บัตรสมาชิกมาด้วยครับ